L 102/20
FI
Euroopan unionin virallinen lehti
30.3.2022
6.
OSAPUOLET, JOIDEN OSALTA VAPAUTUSTA KOSKEVA LUPA PERUUTETAAN (30)
Komissiolle ilmoitettiin 25 päivän maaliskuuta 2021 ja 28 päivän lokakuuta 2021 välisenä aikana, että taulukossa 5 luetellut kaksi tullista vapautettua osapuolta ovat lopettaneet toimintansa.
(31)
Sachsenring Bike Manufaktur GmbH lopetti toimintansa 12 päivänä tammikuuta 2021 konkurssin seurauksena ja Cicli Cinzia srl lopetti toimintansa 27 päivänä tammikuuta 2021.
(32)
Tämän seurauksena komissio katsoi hyvän hallintotavan periaatteiden mukaisesti, että yritykselle Sachsenring Bike Manufaktur GmbH annettu vapautusta koskeva lupa olisi peruutettava 12 päivästä tammikuuta 2021 alkaen ja yritykselle Cicli Cinzia srl annettu vapautusta koskeva lupa 27 päivästä tammikuuta 2021 alkaen.
(33)
Taulukossa 5 mainituille osapuolille ilmoitettiin komission päätelmistä ja annettiin tilaisuus esittää niihin huomautuksia.
(34)
Yritykseltä Sachsenring Bike Manufaktur GmbH ei saatu huomautuksia komission päätelmistä.
(35)
Yrityksen Cicli Cinzia srl huomautuksessa pyydettiin komissiota harkitsemaan uudelleen vapautusta koskevan luvan peruuttamista.
(36)
Arvioituaan pyynnön asianmukaisesti komissio päätteli, että asiassa ei esitetty uutta tietoa, jonka perusteella aiemmin ilmoitettuja päätelmiä olisi arvioitava uudelleen.
Näin ollen vapautusta koskevan luvan peruuttaminen vahvistettiin ja osapuolelle ilmoitettiin asiasta, Taulukko 5 Taric-lisäkoodi
Nimi
Osoite
8009
Sachsenring Bike Manufaktur GmbH
Kyselhäuser Strasse 23 06526 Sangerhausen, Saksa
8066
Cicli Cinzia srl
Via Lombardia 48, Osteria Grande 40060 Castel San Pietro Terme, Italia
ON HYVÄKSYNYT TÄMÄN PÄÄTÖKSEN:
1 artikla Vapautetaan tässä artiklassa olevassa taulukossa mainittu osapuoli Kiinan kansantasavallasta peräisin olevien polkupyörien tuonnissa neuvoston asetuksella (ETY) N:o 2474/93 (9) käyttöön otetusta ja tiettyjen Kiinan kansantasavallasta peräisin olevien polkupyörän osien tuontiin asetuksella (EY) N:o 71/97 laajennetusta lopullisesta polkumyyntitullista.
Asetuksen (EY) N:o 88/97 7 artiklan 2 kohdan mukaisesti vapautus tulee voimaan osapuolen pyynnön vastaanottopäivästä lähtien.
Kyseinen päivämäärä ilmoitetaan taulukon sarakkeessa ”Voimaantulopäivä”.
Vapautusta sovelletaan ainoastaan tässä artiklassa olevassa taulukossa nimenomaisesti mainittuun osapuoleen.
Vapautetun osapuolen on ilmoitettava komissiolle viipymättä kaikista nimen ja osoitteen muutoksista ja toimitettava kaikki asiaankuuluvat tiedot etenkin mahdollisista muutoksista osapuolen kokoonpanoon liittyvässä toiminnassa vapautuksen myöntämistä koskevien edellytysten osalta.
(9) Neuvoston asetus (ETY) N:o 2474/93, annettu 8 päivänä syyskuuta 1993, lopullisen polkumyyntitullin käyttöön ottamisesta Kiinan kansantasavallasta peräisin olevien polkupyörien tuonnissa yhteisöön ja väliaikaisen polkumyyntitullin lopullisesta kantamisesta (EYVL L 228, 9.9.1993, s. 1).